# Ente

Een vliegende ente
**Ente** is de algemene naam veur een antal soorten voegels uut de femilie van de entachtigen (*Anatidae*). Alle soorten uut de Anatidae wonnen "enten" eneumd, behalven de soorten uut de onderfemilie Anserinae, de ganzen en zwaonen. Enten bin veurnamelijk waotervoegels, meestentieds kleiner as der verwanten, de zwaonen en de ganzen, mit een kortere nekke, en kunnen in zeut én zout waoter leven. De Tadorninae, waortoe onder aandere de bargente beheurt, houwen 't midden tussen de ganzen en zwaonen.

Enten wonnen soms verward mit verscheiene soorten neet-verwante voegels mit vormen dee derop lieken, zoas dukers, futen en rallen as meerkoet en waoterkiepe. Soms wonnen mit 't woord "ente" allinnig de vrouwtjesenten bedoeld. Een mannetjesente heet een "woerd".

## Verzunnen enten

De ente is al lange een dier dat vake gebruuk wonnen in verhaolen, veural veur kienders. Een paor veurbeelden bin:

* 't Lillijke entjen deur Hans Christian Andersen (eigenlijks neet een ente, mar een zwaone)
* Kwik, Kwek en Kwak, Donald, Katrien, groepmoor, Govert Goudglans, Zwarte Magica en Dagobert Duck van Walt Disney
* Daffy Duck van Warner Bros
* Alfred Jodocus Kwak van Herman van Veen
* Een heel aander soort *Ente* is de Citroën 2CV

## Onderverdeling

De enten bin in-edeeld in verschillende onderfemilies van de entachtigen en vertegenwoordigen dus neet een vaste taxenomische groep. Hier volg de indeling van de voegels dee as enten ezien wonnen:

Femilie Entachtigen (Anatidae)

* Onderfemilie: Anatinae
	+ Geslachen: *Salvadorina*, *Malacorhynchus*, *Aix*, *Pteronetta*, *Cairina*, *Chenonetta*, *Nettapus*, *Amazonetta*, *Callonetta*, *Anas*, *Marmaronetta*, *Netta*, *Aythya*, *Polysticta*, *Somateria* (eiderenten), *Histrionicus*, *Melanitta*, *Clangula*, *Mergellus*, *Bucephala*, *Lophodytes*, *Mergus*, *Heteronetta*, *Biziura*, *Oxyura*
* Onderfeamilie: Tadorninae
	+ Geslachen: *Hymenolaimus*, *Merganetta*, *Tachyeres*, *Sarkidiornis*, *Tadorna*
* Onderfemilie: Stictonettinae
	+ Geslach: *Stictonetta*

## Soorten

Een paor bekende entensoorten bin:

* Grundelenten
	+ Hartlaubs ente *Pteronetta hartlaubii*
	+ Carolina-ente of houtente *Aix sponsa*
	+ Manderienente *Aix galericulata*
	+ Pijlstart *Anas acuta*
	+ Slobente *Spatula clypeata*
	+ Wilde ente *Anas platyrhynchos*
	+ Smient *Mareca penelope*
	+ Amerikaanse smient *Anas americana*
	+ Wientertaling *Anas crecca*
	+ Zoemertaling *Anas querquedula*
	+ Krakente *Anas strepera*
* Duukenten
	+ Tafelente *Aythya ferina*
	+ Topper *Aythya marila*
	+ Kuufente *Aythya fuligula*
	+ Roodkopente *Aythya americana*
	+ Witoogente *Aythya nyroca*
	+ Eiderente *Somateria mollissima*
	+ Zwarte zee-ente *Melanitta nigra*
	+ Grote zee-ente *Melanitta fusca*
	+ Witkopente *Oxyura leucocephala*
	+ Iesente *Clangula hyemalis*
	+ Brilduker *Bucephala clangula*
	+ Krone-ente *Netta rufina*
* Fluitenten
	+ Zwarvende fluitente *Dendrocygna arcuata*
	+ Evlekken fluitente *Dendrocygna guttata*
	+ Roodbekfluitente *Dendrocygna autumnalis*
	+ Eytonfluitente  *Dendrocygna eytoni*

## Nedersaksisch

* Drèents, *eend, eent, ent(e), ient*
* Grunnegs: *aind*
* Stellingwarfs: *ente*
* Tweants: *eande*
* Sallaands: *ente*
* Veluws: *ent(e), ante*

## Foto-uutstalling

* Bargente
* Wilde ente
* Zwarte zee-ente

## Uutgaonde verwiezing

|  |  |
| --- | --- |
|  | **Commons: Ente** - plaatjes, filmkes en/of gelüüdsbestanden. |

 **Wikiweurdebook: ende** - weurdebook, woordherkumste, variaanten

|  |  |
| --- | --- |
|  | *Disse pagina is eschreven in 't Nunspeets* |